**PASLAUGŲ TEIKIMO SUTARTIES SPECIALIOJI DALIS**

**„Lietuvos energija“, UAB** pagal Lietuvos Respublikos teisės aktus teisėtai įregistruota ir veikianti uždaroji akcinė bendrovė, juridinio asmens kodas 301844044, PVM mokėtojo kodas LT 100004278519 registruotos buveinės adresas Žvejų g. 14, LT-09310 Vilnius, Lietuvos Respublika, apie kurią kaupiami duomenys ir saugomi VĮ Registrų centras, atstovaujama Finansų ir iždo tarnybos direktoriaus Dariaus Kašausko ir Infrastruktūros ir plėtros direktoriaus Dominyko Tučkaus, veikiančių pagal Bendrovės generalinio direktoriaus 2014 m. vasario 28 d. įsakymą „Dėl „Lietuvos energija“, UAB sutarčių sudarymo, pasirašymo, vykdymo ir vykdymo kontrolės tvarkos patvirtinimo“ Nr. IS\_2014-17 ir 2017 m. lapkričio 15 d. įsakymą „Dėl pareigų ir veiklos sričių paskirstymo“ Nr. IS\_2017-40 (toliau – Klientas), ir

**EMD International A/S**, teisėtai įregistruota ir veikianti uždaroji bendrovė, juridinio asmens kodas 27491529, PVM mokėtojo kodas DK-27491529, registruotos buveinės adresas Niels Jernes Vej 10, 9220 Aalborg, Danija, duomenys apie kurią kaupiami ir saugomi Danijos centriniame verslo registre, atstovaujama Pardavimų vadovo Anders Brask, veikiančio pagal 2019-02-04 įgaliojimą (toliau – Paslaugų teikėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui vėjo energetikos vystymo projekto techninio patikrinimo paslaugas (toliau – Paslaugos), kurios aprašytos Techninėje specifikacijoje*,* o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą.
2. **PASLAUGŲ APIMTIS IR KAINA** 
   1. Pagal šią Sutartį Klientui teikiamos Paslaugos, aprašytos Techninėje specifikacijoje.
   2. Klientas neįsipareigoja išpirkti preliminarios Techninės specifikacijos 3.1 punkte nurodytos Paslaugų apimties, taip pat Klientas neįsipareigoja išpirkti Paslaugų visai Sutarties kainai ar bet kokiai jos daliai. Sutarties SD Priede Nr. 4. nurodytas kiekis yra laikomas preliminariu ir gali būti keičiamas Kliento iniciatyva, neviršijant bendros Sutarties kainos.
   3. Bendra Sutarties kaina yra 39.325,00EUR (trisdešimt devyni tūkstančiai trys šimtai dvidešimt penki eurai 0 ct), įskaitant PVM. Bendrą Sutarties kainą sudaro:
      1. Paslaugų kaina 30.000,00 EUR (trisdešimt tūkstančiai eurų 0 ct), neįskaitant PVM;
      2. Maksimali Pridėtinių išlaidų, nurodytų Techninės specifikacijos 1.9 punkte, kompensavimui skiriama suma yra 2.500,00 EUR (du tūkstančiai penki šimtai eurų 0 ct), neįskaitant PVM;
      3. Pridėtinės vertės mokestis (PVM) 21 % - 6.825,00 EUR (šeši tūkstančiai aštuoni šimtai dvidešimt penki eurai 0 ct). Kai Paslaugų teikėjas yra ne pagal Lietuvos Respublikos teisės aktus įregistruota ir veikianti bendrovė, PVM sumoka Klientas.
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuotas įkainis ir sutarties vykdymo išlaidų atlyginimas.
   5. Į Paslaugų įkainius turi būti įskaičiuojami visi Paslaugų teikėjo mokami mokesčiai ir išlaidos (įskaitant, bet neapsiribojant dokumentų spausdinimo ir kopijavimo, telefoninių pokalbių, parkavimo ir pan. išlaidas) išskyrus Pridėtines išlaidas, nurodytas Techninės specifikacijos 1.9 punkte. Kliento vardu patiriamos Pridėtinės išlaidos gali būti kompensuojamos tik iš anksto suderinus su Klientu jų dydį ir pateikus tokias išlaidas pagrindžiančius dokumentus.
   6. Klientas moka Paslaugų teikėjui už faktiškai suteiktas Paslaugas pagal Sutarties SD priede Nr. 4 nurodytus Paslaugų įkainius. Paslaugų įkainiai Sutarties galiojimo laikotarpiu nekeičiami (išskyrus atvejus, kai Sutartyje numatytas kainos perskaičiavimas arba įkainiai yra mažinami Šalių susitarimu).
   7. Sutarties Techninėje specifikacijoje nurodytos Paslaugų apimtys gali būti keičiamos (didėti ar mažėti nuo nurodyto maksimalaus eilutės kiekio) Pirkėjo iniciatyva, tačiau visais atvejais negali būti viršijama bendra Paslaugų kaina, nurodyta Sutarties SD 2.3.1 punkte.
   8. Šios Sutarties SD 2.3.2 punkte nurodyta Pridėtinių išlaidų vertė yra maksimali visam Sutarties galiojimo laikotarpiui. Leistiną atlyginti Pridėtinių išlaidų dydį pagal Sutartį Klientas nurodo Užsakyme. Paslaugų teikimo metu Paslaugų teikėjo specialistų patirtos Pridėtinės išlaidos galės būti kompensuojamos pagal patirtas faktines išlaidas pagrindžiančius dokumentus. Pridėtinės išlaidos turi būti iš anksto suderinamos su Klientu ir jo patvirtintos. Visais atvejais, Paslaugų teikėjas, patirdamas šiame punkte nurodytas Pridėtines išlaidas, kurios galės būti kompensuojamos Kliento, turi vadovautis ekonomiškumo principu (įsigyti ekonominės klasės kelionės transporto bilietus bei naudotis ekonominės klasės viešbučių paslaugomis, mokėti tretiesiems asmenims tik privalomas rinkliavas, mokesčius, įmokas, be kurių negalėtų būti suteikiamos kokybiškos Paslaugos).
3. **PASLAUGŲ KOKYBĖ** 
   1. Paslaugų teikėjas, teikdamas Paslaugas, įsipareigoja dirbti efektyviai. Paslaugų teikėjas supranta, kad Klientas preziumuoja, jog Paslaugų teikėjas yra kiekvienos perkamos srities profesionalas ir patyręs ekspertas, todėl į laiko sąnaudas, už kurias bus išrašoma sąskaita, neturi būti įtraukiamos Paslaugų teikėjo personalo mokymuisi ar kvalifikacijos kėlimui teikiant Paslaugas sugaištas laikas. Paslaugų teikėjas taip pat supranta, kad Klientas papildomai nemokės už pagalbinio personalo darbą bei Paslaugų teikėjas patvirtina, kad šių asmenų darbas yra įskaičiuotas į Paslaugų teikėjo pateiktus įkainius.
   2. Tuo atveju, kai konkretaus Paslaugų teikėjo specialisto teikiamų Paslaugų kokybė netenkina Kliento ir (ar) bet kurio „Lietuvos energija“, UAB, tiesiogiai ar netiesiogiai valdomo juridinio asmens ir nėra pasirenkamas Sutarties nutraukimas dėl šios priežasties, Paslaugų teikėjas, gavęs Kliento reikalavimą, privalo tokį specialistą pakeisti kitu, prieš tai įrodęs naujojo specialisto patikimumą ir gebėjimą vykdyti paskirtas funkcijas, tame tarpe turimą kvalifikaciją.
   3. Jeigu Klientas per 5 (penkias) darbo dienas nuo šios Sutarties SD 5.4 punkte nurodytos Paslaugų ataskaitos gavimo negrąžina jos ir (ar) nepareiškia raštiškos pretenzijos dėl joje nurodytos suteiktų Paslaugų apimties, sugaišto laiko, kainos ar pan. ar dėl kartu pateikiamų suteiktų Paslaugų rezultato, laikoma, kad Klientas sutiko su suteiktų Paslaugų ataskaita bei kokybe.
   4. Klientui gražinus ataskaitą ar pareiškus raštišką pretenziją dėl joje nurodytos suteiktų Paslaugų apimties, kainos, kokybės ar pan., Paslaugų teikėjas įsipareigoja per 5 darbo dienas nuo Kliento pranešimo apie Paslaugų kokybės trūkumus gavimo dienos nustatytus Paslaugų trūkumus ištaisyti. Kliento rašytinu sutikimu terminas trūkumų ištaisymui gali būti pratęsiamas.
   5. Klientas pasilieka galimybę ginčyti Paslaugų kokybę ir reikalauti pašalinti trūkumus ir po Paslaugų priėmimo.
   6. Paslaugų teikėjas privalo kuo greičiau savo sąskaita pašalinti visus nustatytus Paslaugų trūkumus, kurie atsirado ne dėl Kliento kaltės ir (ar) ne dėl Trečiųjų šalių kaltės (išskyrus Paslaugų teikėjo samdomus subteikėjus), ir (ar) ne dėl *force majeure* aplinkybių.
   7. Paslaugų teikėjas įsipareigoja nedelsdamas raštu informuoti Klientą, jei Paslaugų teikėjo (jo atstovų, darbuotojų, ūkio subjektų grupės dalyvių, subteikėjų) teisė teikti perkamas Paslaugas tampa apribota teisės aktuose nustatytais pagrindais. Atsiradus šiame punkte minimiems apribojimams, laikoma, kad Paslaugų teikėjo kvalifikacija tapo nebeatitinkančia šios Sutarties reikalavimų.
   8. Rašytiniu Šalių sutarimu Paslaugų teikimo pradžios ir pabaigos terminai gali būti pratęsti, jeigu:

3.8.1. Klientas nevykdo ar netinkamai vykdo savo įsipareigojimus pagal Sutartį ir todėl Paslaugų teikėjas negali teikti Paslaugų;

3.8.2. Kliento Paslaugų teikėjui pateikiami papildomi nurodymai turi įtakos Paslaugų teikėjo Paslaugų teikimo terminams.

* 1. Esant šios Sutarties SD 3.8 punkte nurodytoms aplinkybėms, Šalys įsipareigoja nedelsdamos raštu informuoti viena kitą apie tokių aplinkybių atsiradimą ir pateikti tai patvirtinančius įrodymus. Sutarties SD 3.8 punkte numatytais atvejais Paslaugų suteikimo terminai gali būti pratęsiami ne ilgiau, nei tęsiasi Sutarties SD 3.8 punkte nurodytos aplinkybės.
  2. Už nustatytų Paslaugų trūkumų nepašalinimą per Sutarties SD 3.4 punkte nustatytą terminą Paslaugų teikėjas, Klientui pareikalavus, moka Klientui 100,00 EUR (vienas šimtas eurų 0 ct) dydžio baudą už kiekvieną uždelstą dieną.
  3. Preziumuojama, kad Paslaugų teikėjas materialiai atsako už visus Paslaugų trūkumus, jeigu neįrodo, kad Paslaugų trūkumai atsirado ne dėl Paslaugų teikėjo kaltės ar aplaidaus jo sutartinių įsipareigojimų vykdymo.

1. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS), JUNGTINĖ VEIKLA** 
   1. Sutartis iš Paslaugų teikėjo pusės vykdoma jungtinės veiklos pagrindu*:* NE.
   2. Kai Paslaugų teikėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Paslaugų teikėjas ir ūkio subjektai, kurių pajėgumais Paslaugų teikėjas rėmėsi, prisiima solidarią atsakomybę už Sutarties įvykdymą.
   3. Paslaugų teikėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Paslaugų teikėjas Pasiūlyme nurodė Sutarties dalį, kuriai bus pasitelkiami Subtiekėjai: NE.
2. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA** 
   1. Paslaugų teikėjas įsipareigoja suteikti Paslaugas Techninės specifikacijos 6.3 punkte nustatytais terminais.
   2. Paslaugos bus teikiamos tik pagal atskirus raštiškus užsakymus. Užsakymai teikiami Paslaugų tiekėjo elektroniniu paštu ir laikomi gautais po 24 valandų nuo užsakymo išsiuntimo Paslaugų tiekėjui elektroniniu paštu Sutarties SD Priede Nr. 1 nurodytam Paslaugų teikėjo atstovui.
   3. Paslaugų teikimo vieta nurodyta Techninės specifikacijos 4 dalyje.
   4. Šalys susitaria, kad Paslaugų teikėjas kartu su suteiktų Paslaugų rezultatu privalo Klientui pateikti ir su juo suderinti detalią suteiktų Paslaugų ataskaitą. Paslaugų ataskaitoje Paslaugų teikėjas nurodo suteiktų Paslaugų apimtis (Techninės specifikacijos 5.1.1 punkte nurodytoms paslaugoms pateikiamas paslaugų valandų kiekis) bei įkainį.
   5. Už vėlavimą suteikti Paslaugas per Sutarties Techninės specifikacijos 6.3 nustatytais terminais Paslaugų tiekėjas, Klientui pareikalavus, moka 100,00 EUR (vienas šimtas eurų 0 ct) dydžio baudą už kiekvieną uždelstą dieną.
3. **MOKĖJIMAI, PINIGINĖS PRIEVOLĖS IR SULAIKYMAI** 
   1. Klientas sumoka Paslaugų teikėjui už faktiškai per praėjusį mėnesį suteiktas kokybiškas Paslaugas per 30 (trisdešimt) kalendorinių dienų nuo teisingai išrašytos Paslaugų teikėjo sąskaitos už faktiškai suteiktas Paslaugas gavimo dienos. Sąskaitą Paslaugų teikėjas išrašo ne vėliau kaip per 2 (dvi) darbo dienas nuo Sutarties SD 5.4 punkte nurodytos Paslaugų ataskaitos suderinimo su Klientu. Atsiskaitymai pagal Sutartį vykdomi pavedimu į Paslaugų teikėjo Sutartyje nurodytą sąskaitą.
   2. Sąskaitas už faktiškai per praėjusį mėnesį suteiktas Paslaugas Paslaugų teikėjas pateikia Klientui iki einamojo mėnesio 5 (penktos) dienos.
4. **SUTARTIES ĮSIGALIOJIMAS IR GALIOJIMAS** 
   1. Ši Sutartis įsigalioja nuo jos pasirašymo dienos ir galioja iki visiško Šalių įsipareigojimų pagal šią Sutartį įvykdymo, bet ne ilgiau kaip 24 (dvidešimt keturis) mėnesius.
5. **SPECIALIOSIOS SĄLYGOS**
   1. Atsiradus Interesų konfliktui, apie kurį Paslaugų teikėjas nežinojo ir negalėjo žinoti Pirkimo procedūrų metu ir (ar) pasirašius Sutartį ir (ar) vykdant Sutartį dėl Paslaugų teikimo, Paslaugų teikėjas privalo apie tai raštu informuoti Klientą ir bet kurį „Lietuvos energija“, UAB, tiesiogiai ar netiesiogiai valdomą juridinį asmenį, jeigu jam yra teikiamos Paslaugos, ne vėliau kaip per 5 (penkias) kalendorines dienas nuo Interesų konflikto išsiaiškinimo dienos.
   2. Šalys susitaria ir Paslaugų teikėjas sutinka, kad Klientas ir (ar) bet kuris „Lietuvos energija“, UAB, tiesiogiai ar netiesiogiai valdomas juridinis asmuo, kurio naudai ir interesais teikiamos Paslaugos, bet kuriuo šios Sutarties galiojimo metu turi teisę tikrinti, ar nėra kilusi Interesų konflikto situacija, kaip ji apibūdinta Techninės specifikacijos 1.8 punkte.
   3. Tais atvejais, kai jungtinės veiklos vienas iš partnerių turi Interesų konfliktą, tačiau sudarant Sutartį jo pajėgumai (kvalifikacija) neturi įtakos konkrečių Paslaugų teikimui, Paslaugų teikėjas gali teikti Paslaugas be šio partnerio, užtikrinant Paslaugų teikimo konfidencialumą Interesų konfliktą turinčio partnerio atžvilgiu. Tokiais atvejais apie Paslaugų teikėjo partnerio galimybę teikti Paslaugas be kito partnerio, kuris turi Interesų konfliktą, vienašališkai sprendžia Klientas ir (ar) „Lietuvos energija“, UAB, tiesiogiai ar netiesiogiai valdomas juridinis asmuo, kurio naudai ir interesais teikiamos Paslaugos.
   4. Jokie veiksmai ar procedūros, išskyrus dėl konfidencialumo pareigų pažeidimų, negali būti taikomos Paslaugų teikėjo atžvilgiu praėjus daugiau nei 3 metams nuo Akto pasirašymo, kaip numatyta Sutarties BD 9 skyriuje.
   5. Atsižvelgiant į Sutarties BD 5.7 punktą, Kliento teisė sulaikyti mokėjimus yra apribojama konkretaus Užsakymo, kurio apimtyje ir kilo mokėjimo sulaikymo pagrindas, dydžiu.
   6. Paslaugų teikėjui taikoma bendra maksimali atsakomybė, kylanti iš Sutarties ar Sutarties atžvilgiu, ir tiek dėl bet kokių Paslaugų suteikimo, tiek dėl nesuteikimo, yra apribojama 300.000,00 Eur (penkiasdešimt septyni tūkstančiai eurų 0 ct).
   7. Apgaulės, tyčinio nusižengimo ar aplaidumo atvejams Sutarties SD 8.6 punkte nurodytas bendros maksimalios atsakomybės dydis netaikomas.
   8. Klientas turi teisė pranešti Paslaugų teikėjui apie nustatytus Paslaugų trūkumus ar klaidas per 12 mėnesių nuo Akto pasirašymo dienos Sutarties BD 9 skyriuje numatyta tvarka.
6. **PAKEIČIAMOS / NETAIKOMOS SUTARTIES BD SĄLYGOS**
   1. Šioje dalyje aptariamos keičiamos arba netaikomos Sutarties BD sąlygos:
      1. Sutarties BD 3.3 punkto nuostatą pakeičiame ir išdėstoma sekančiai: „3.3. Pagal šią Sutartį Paslaugos teikiamos tiek Kliento, tiek bet kurio iš „Lietuvos energija“, UAB tiesiogiai ar netiesiogiai valdomo juridinio asmens naudai ir interesais.“
      2. Sutarties BD 11.3.9 punkto nuostatą pakeičiame ir išdėstoma sekančiai: „11.3.9. nedelsdamas raštu informuoti Klientą ir (ar) „Lietuvos energija“, UAB, tiesiogiai ar netiesiogiai valdomą juridinį asmenį, kurio naudai ir interesais teikiamos Paslaugos, apie bet kurias aplinkybes, kurios trukdo ar gali sutrukdyti Paslaugų teikėjui suteikti Paslaugas Sutartyje nustatytais terminais bei tvarka;“
      3. Sutarties BD 11.3.12 punkto nuostatą pakeičiame ir išdėstoma sekančiai: „11.3.12. savo sąskaita apsaugoti Klientą ir (ar) bet kurį „Lietuvos energija“, UAB, tiesiogiai ar netiesiogiai valdomą juridinį asmenį, kurio naudai ir interesais teikiamos Paslaugos, nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį bei atlyginti dėl savo veiksmų padarytą žalą Trečiosioms šalims bei jų patirtus nuostolius, tame tarpe dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;“;
      4. Sutarties BD 11.3.13 punkto nuostatą pakeičiame ir išdėstoma sekančiai: „11.3.13. užtikrinti iš Kliento ir (ar) bet kurio „Lietuvos energija“, UAB, tiesiogiai ar netiesiogiai valdomo juridinio asmens, kurio naudai ir interesais teikiamos Paslaugos, Sutarties vykdymo metu gautos ir su Sutarties vykdymu bei užsakymu susijusios informacijos konfidencialumą ir apsaugą nuo jos gavimo momento. Pasibaigus Sutarties galiojimo terminui, Klientui ir (ar) bet kuriam „Lietuvos energija“, UAB, tiesiogiai ar netiesiogiai valdomam juridiniam asmeniui, kurio naudai ir interesais buvo teikiamos Paslaugos, paprašius raštu, grąžinti visus iš Kliento ir (ar) bet kurio „Lietuvos energija“, UAB, tiesiogiai ar netiesiogiai valdomo juridinio asmens gautus, Sutarčiai vykdyti reikalingus dokumentus arba pateikti raštišką patvirtinimą apie tokių dokumentų tinkamą sunaikinimą;“.
      5. Sutarties BD 8.4 – 8.7 punktai yra netaikomi.
      6. Sutarties BD 21.2 punktas yra netaikomas.
      7. Sutarties BD 19.5 punkto nuostatą pakeičiame ir išdėstoma sekančiai: „19.5. Šalys žino, sutinka ir įsipareigoja neskleisti, negarsinti, neperduoti tretiesiems asmenims konfidencialios informacijos, šia informacija naudotis tik Sutarties įvykdymo tikslui, o pasibaigus Sutarties galiojimui ar Sutartį nutraukus – grąžinti konfidencialią informaciją kitai Šaliai ar pateiktą informaciją sunaikinti. Paslaugų teikėjas turi teisę pasilikti vieną konfidencialios informacijos kopiją kuomet Paslaugų teikėjas yra įstatymais įpareigotas tai atlikti arba dėl teisinių įrodomųjų priežasčių kilus teisiniam ginčui. Tokiais atvejais, visos kitos su konfidencialios informacijos naudojimu susijusios sutartinės nuostatos lieka galioti pilna apimtimi.

**10. PRIEDAI**

10.1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.

10.2. Prie Sutarties SD pridedami šie priedai,:

* + 1. Priedas Nr.1. – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas.
    2. Priedas Nr. 2. – Techninė specifikacija, 3 lapai.
    3. Priedas Nr.3. – Sutarties vykdymui Paslaugų teikėjo skiriamų specialistų sąrašas, 1 lapas.
    4. Priedas Nr.4. – Įkainių lentelė, 1 lapas.

1. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **EMD International A/S**  Niels Jernes Vej 10, 9220 Aalborg  Įmonės kodas: 27491529  PVM kodas: DK 27491529  A.s. Nr. DE56 2032 0500 4989505734  Bankas Danske Bank  Banko kodas DABADEHH  Tel. Nr.: +45 9635 44 68  Faksas: +45 9635 4446  Pardavimų vadovas  Anders Brask  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) | **Klientas**  **„Lietuvos energija“, UAB**  Žvejų g. 14, Vilnius  Įmonės kodas: 301844044  PVM kodas: LT100004278519  A.s. Nr. LT447044060006481525  Bankas AB SEB bankas  Banko kodas 70440  Tel. Nr.: (8 5) 278 2998  Faksas: (8 5) 278 2115  Finansų ir iždo tarnybos direktorius  Darius Kašauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data)  Infrastruktūros ir plėtros direktorius  Dominykas Tučkus  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) |

Sutarties SD priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **KONTAKTINIAI ASMENYS** 
   1. Kliento atstovų, kurie bus atsakingi už šios Sutarties vykdymą, užsakymų pateikimą kontaktai: (pareigos, vardas, pavardė, jų telefonai, el. pašto adresai ir kt. reikalinga informacija):
   2. Paslaugų teikėjo atstovų, kurie bus atsakingi už šios Sutarties vykdymą, užsakymų gavimą kontaktai: (pareigos, vardas, pavardė, jų telefonai, el. pašto adresai ir kt. reikalinga informacija):

|  |  |
| --- | --- |
| **Paslaugų teikėjas**  **EMD International A/S**  Niels Jernes Vej 10, 9220 Aalborg  Įmonės kodas: 27491529  PVM kodas: DK 27491529  A.s. Nr. DE56 2032 0500 4989505734  Bankas Danske Bank  Banko kodas DABADEHH  Tel. Nr.: +45 9635 44 68  Faksas: +45 9635 4446  Pardavimų vadovas  Anders Brask  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) | **Klientas**  **„Lietuvos energija“, UAB**  Žvejų g. 14, Vilnius  Įmonės kodas: 301844044  PVM kodas: LT100004278519  A.s. Nr. LT447044060006481525  Bankas AB SEB bankas  Banko kodas 70440  Tel. Nr.: (8 5) 278 2998  Faksas: (8 5) 278 2115  Finansų ir iždo tarnybos direktorius  Darius Kašauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data)  Infrastruktūros ir plėtros direktorius  Dominykas Tučkus  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Sutarties pasirašymo data) |

Sutarties SD priedas Nr. 2

**TECHNINĖ SPECIFIKACIJA**

1. **Terminai ir santrumpos** 
   1. **Pirkimas** – Sutarties sudarymui skirtų Techninio patikrinimo paslaugų pirkimas.
   2. **Pirkėjas arba Bendrovė** – UAB „Lietuvos energija“, pagal Lietuvos Respublikos įstatymus įsteigta uždaroji akcinė bendrovė, juridinio asmens kodas – 301844044, PVM mokėtojo kodas - LT100004278519, registruotos buveinės adresas – Žvejų g. 14, Vilnius, Lietuvos Respublika.
   3. **Grupei priklausanti (-os) įmonė (-ės) arba Grupė** – Bendrovė ir (arba) jos tiesiogiai arba netiesiogiai kontroliuojamas (-i) juridinis (-iai) asmuo (-ys).
   4. **Paslaugų teikėjas** – ūkio subjektas, kuris yra fizinis, privatus arba viešas juridinis asmuo, kitokio pobūdžio organizacija ar jos padalinys arba tokių asmenų grupė.
   5. **Paslaugos** arba **TP** – Techninio patikrinimo paslaugos, skirtos šioje Techninėje specifikacijoje aprašytam vėjo energetikos projektui.
   6. **Sutartis** – paslaugų sutartis, kurią Pirkėjas ketina sudaryti su Paslaugų teikėju, kurio pasiūlymas pripažįstamas laimėjusiu pagal Bendrosiose pirkimo sąlygose ir Specialiosiose pirkimo sąlygose nustatytą tvarką.
   7. **Techninė specifikacija** – šis dokumentas.
   8. **Interesų konfliktas** – situacija, kai esamų Paslaugų teikėjo (jo subtiekėjų ar kitų tiesioginių partnerių) klientų, akcininkų, valdybos narių, specialistų, darbuotojų ar kitų asmenų, teikiančių Paslaugas pagal tą patį prekės ženklą ir esančių trečiosiomis šalimis, interesai ir Bendrovės ir (arba) bet kurios Grupei priklausančios įmonės interesai yra ar gali būti nesuderinami Pirkimo procedūrų metu ir Sutarties galiojimo metu, arba situacija, kai Paslaugų teikimas Bendrovei ar Grupei priklausančiai įmonei gali kelti pavojų įsipareigojimams dėl konfidencialumo, lojalumo, veiklos, siekiant naudos išimtinai Bendrovei ar Grupei priklausančiai įmonei, ar įgyjant nepagrįstą pranašumą. Interesų konflikto situacijos atveju arba potencialios Interesų konflikto situacijos atveju Bendrovė arba atitinkama Grupei priklausanti įmonė turi teisę leisti Paslaugų teikėjui suteikti konkrečias paslaugas Bendrovei.
   9. **Pridėtinės išlaidos** – neišvengiamos tarptautinių ar tarpmiestinių kelionių į Paslaugų teikimo vietą ir apgyvendinimo Paslaugų teikimo vietoje išlaidos, kurias Paslaugų teikėjo specialistai patiria Paslaugų teikimo metu. Pridėtinės išlaidos gali būti atlyginamos tik tuo atveju, jei konkrečios Pridėtinės išlaidos yra sutartos su Pirkėju iš anksto ir gautas išankstinis Pirkėjo patvirtinimas. Kitos susijusios išlaidos (pavyzdžiui, notarų, antstolių, viešojo administravimo institucijų taikomi mokesčiai ar valstybės mokesčiai, rinkliavos, valstybės registrų ir kitų duomenų bazių naudojimo mokesčiai ir rinkliavos, dokumentų vertimo, tvirtinimo ir apostilizavimo išlaidos ir kitos išlaidos) nėra laikomos Pridėtinėmis išlaidomis ir nebus kompensuojamos.
   10. **SCADA** – valdymo sistema.
   11. **AEP** – metinis pagamintos energijos kiekis (en. Annual energy production).
   12. **VE** – vėjo elektrinė.
2. **PIRKIMO OBJEKTAS**

2.1. Techninio patikrinimo paslaugos, skirtos vėjo energetikos vystymo projektui.

1. **PIRKIMO OBJEKTO APIMTIS**
   1. Techninio patikrinimo paslaugos Lietuvos Respublikoje esančio vėjo energetikos vystymo projekto (1 (vienas) projektas, kuri sudaro apie 20 VE (galima vienos VE galia siekia nuo 3 iki 6 MW)). Paslaugų, nurodytų techninės specifikacijos 5.1 punkte preliminarus kiekis yra 150 valandų.
   2. Techninio patikrinimo paslaugos apima:
      1. AEP apskaičiavimą ir patvirtinimą.
2. **Sutartinių įsipareigojimų vykdymo vieta**

4.1. TP objektas yra Lietuvos Respublikoje (Mažeikių rajone).

1. **REIKALAVIMAI PIRKIMO OBJEKTUI**
   1. **Vėjo energetikos vystymo projekto TP apima šias paslaugas:**
      1. AEP apskaičiavimą ir patvirtinimą apie 20 VE vėjo energetikos vystymo projektui (pagal projekto aprašymą, nurodytą 3.1 punkte, preliminari visa šių paslaugų apimtis gali siekti apie 15 AEP scenarijų (simuliacijų), priklausomai nuo VE modelio):
         1. Projekto sukūrimas, duomenų apie vietovę įkėlimas, išdėstymo plano sukūrimas pagal pateiktas koordinates VE turbinoms (tame tarpe geriausių VE vietovių nustatymas pagal pateiktą VE taškų išdėstymą ir priklausomai nuo nominalios parko galios), įrengimo apžvalga;
         2. Ilgalaikė duomenų korekcija, koreliacija ir vertinimas su prieinamais statistiniais vėjo duomenimis, modelio kalibravimas, patvirtinimas / ir analizė, taikant ilgalaikį duomenų bazę, vėjo parametrų matuoklio ir SCADA sistemos duomenys apie gamybą.
         3. VE parko AEP skaičiavimas bei nuostolių ir neapibrėžtumų vertinimas, naudojant bankui tinkamą programinę įrangą (WindPro arba lygiavertę). AEP mažiausiai turi apimti gamybos analizę (P50, P75, P90), galios kreivės analizę, vėjo duomenų analizę. Išdėstymo plano optimizavimas ir perskaičiavimas, pagrįstas keliais VE tipais ar skirtinga galios kreive, siekiant nustatyti įrengimo vietai geriausiai tinkantį variantą.
         4. Patikrinimas vietoje (esant atskiram Pirkėjo užsakymui).
         5. Kitos susijusios paslaugos (reikalingos Techninės specifikacijos 5.2 punkto rezultatų užtikrinimui) minėtam vėjo energetikos projektui;
         6. Vėjo duomenų tinkamumo patvirtinimas turi apimti vėjo duomenų analizę ir šių duomenų tinkamumo įvertinimą (vienerių metų matavimo trukmė su minimaliu 95% užtikrinamumu).
   2. **Kaip TP rezultatą Pirkėjui reikia pateikti šiuos rezultatus:**
      1. pilną AEP banko ataskaitą ir pagrindinių nustatytų faktų ataskaitą;
      2. žodines ir rašytines konsultacijas, susijusias su teikiamomis TP paslaugomis.
2. **ĮSIPAREIGOJIMŲ SĄLYGOS** 
   1. Pirkėjas įsipareigoja pateikti Paslaugų teikėjui šiuos įvesties duomenis, kurių reikia TP paslaugų, nurodytų šios Techninės specifikacijos 5.1 punkte, teikimui:
      1. VE duomenys: koordinatės, modelis, vėjaračio stebulės aukštis, nominali galia, galios kreivė iš VE tiekėjo, apribojimai (pvz., nurodyti Poveikio aplinkai vertinimo ataskaitoje);
      2. vėjo matavimų duomenys nurodytam laikotarpiui, vėjo parametrų matuoklio koordinatės, įrengimo ir kalibravimo ataskaitos;
      3. VE parko išdėstymo planas;
      4. kitą su projektu susijusią dokumentaciją.
   2. Pirkėjas neįsipareigoja įsigyti visą preliminarų paslaugų, nurodytų Techninės specifikacijos 3.1 punkte, kiekį.
   3. Paslaugų teikimas pradedamas nedelsiant po Sutarties įsigaliojimo ir Paslaugos turi būti suteiktos ir 5.2 punkte numatyti rezultatai turi būti pateikti ne vėliau nei per 14 kalendorinių dienų po įvesties duomenų pateikimo Paslaugų teikėjui;
   4. Paslaugos bus perkamos pagal Bendrovės ir (ar) Grupės įmonės (-ių) poreikį Sutarties galiojimo laikotarpiu. Pirkėjas pateikia užsakymus dėl Paslaugų teikimo elektroniniu paštu.
   5. Pirkėjas pateiktame užsakyme nurodo: užsakomas Paslaugas rezultatą, jei reikalinga, pridėtinių išlaidų kompensavimo sąlygas ir suteiktų Paslaugų rezultato formą, t. y. nurodo, kokiu formatu (popieriniu, elektroniniu ir (ar) žodžiu) turi būti teikiamos Paslaugos bei nurodo kitą Paslaugų teikimui svarbią informaciją.
3. **KOKYBĖ IR TRŪKUMŲ ŠALINIMAS**
   1. Paslaugų teikėjas turi užtikrinti, kad viso Sutarties galiojimo metu bus užtikrinta atitinkama Paslaugų teikėjo ir (arba) jo personalo, subtiekėjų kvalifikacija. Jei Paslaugų, numatytų šios Techninės specifikacijos pagrindu sudarytoje Sutartyje, teikimui Paslaugų teikėjas nori paskirti kitą nei pasiūlyme nurodytą specialistą, Paslaugų teikėjas turi užtikrinti Pirkėjui tokio specialisto patikimumą ir jo gebėjimą atlikti priskirtas funkcijas, pateikti dokumentus, pagrindžiančius specialisto kvalifikaciją ir, esant prašymui, pateikti visus reikiamus dokumentus Pirkėjui.
   2. Paslaugų teikimo eigoje Paslaugų teikėjas įsipareigoja dirbti produktyviai. Paslaugų teikėjas supranta, kad Pirkėjas daro prielaidą, jog Paslaugų teikėjas yra profesionalus ir patyręs ekspertas kiekvienoje perkamų paslaugų srityje, todėl į Paslaugų teikimo laiką, kuriam bus išrašoma sąskaita, neturi būti įtrauktas laikas, skirtas Paslaugų teikėjo personalo kvalifikacijos kėlimui. Paslaugų teikėjas taip pat supranta, kad Pirkėjas nemokės papildomai už darbą jokiam pagalbiniam personalui, ir Paslaugų teikėjas patvirtina, kad šių asmenų darbas yra įtrauktas į Paslaugų teikėjo įkainius.
4. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Visi Paslaugų teikėjo teikiami dokumentai ir informacija (įskaitant konsultavimo paslaugas) turi būti anglų kalba.
   2. Pirkėjas nėra atsakingas už įvesties duomenis (tame tarpe vertimą), kuriuos Paslaugų teikėjas Paslaugų teikimo metu turi gauti iš trečiųjų šalių (pvz. įvairių valstybės institucijų (ministerijų, energetikos inspekcijų, registro centro ir kt.).

Sutarties SD priedas Nr. 3

**SUTARTIES VYKDYMUI PASLAUGŲ TEIKĖJO SKIRIAMŲ SPECIALISTŲ SĄRAŠAS**

|  |  |  |  |
| --- | --- | --- | --- |
| **Eil. Nr.** | **Paslaugų teikėjo specialistų vardas, pavardė** | **Paslaugų teikėjo specialistų pareigos, kurioms jie bus skiriami Sutarties vykdymui** | **Atitinkantis šiuos kvalifikacijos reikalavimus** *(nurodomas atitinkamas punktas pagal Pirkimo dokumentus*) |
| 1. |  | Energijos gamybos ekspertas, atsakingas už metinio pagaminamos energijos kiekio nustatymą | Minimalių kvalifikacijos reikalavimų atitikties deklaracijos lentelės 2 punktas |
| 2. |  | Energijos gamybos ekspertas, atsakingas už metinio pagaminamos energijos kiekio nustatymą | Minimalių kvalifikacijos reikalavimų atitikties deklaracijos lentelės 2 punktas |
| 3. |  | Energijos gamybos ekspertas, atsakingas už metinio pagaminamos energijos kiekio nustatymą | Minimalių kvalifikacijos reikalavimų atitikties deklaracijos lentelės 2 punktas |

**Vadovaujantis Sutarties BD 7.1. punkto nuostatomis Tiekėjas įsipareigoja Paslaugų teikimui pasitelkti tuos specialistus, kurie buvo nurodyti Tiekėjo Pasiūlyme ir kurių kvalifikacija buvo pripažinta kaip atitinkanti keliamus kvalifikacinius reikalavimus.**

Paslaugų teikėjas turi teisę pakeisti atitinkamą Pasiūlyme nurodytą Paslaugų teikėjo specialistą, kuriam buvo keliami kvalifikacijos reikalavimas Pirkimo dokumentuose, vadovaujantis Sutarties BD 7.2 punkto nurodyta tvarka.

Sutarties SD priedas Nr. 4

**įkainių lentelė**

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas** | **Preliminarus kiekis**  **Sutarties galiojimo laikotarpiu** | **Mato vienetas** | **1 mato vieneto įkainis EUR be PVM[[1]](#footnote-2)** |
| 1. | **Vėjo energetikos vystymo projekto\* techninio patikrinimo paslaugos:** | | | |
| 1.1. | Metinio energijos gamybos kiekio apskaičiavimas ir patvirtinimo paslaugos | 150 | val. | 100,00 |

# **\*** Techninio patikrinimo paslaugos Lietuvos Respublikoje (Mažeikių rajone) esančio vėjo energetikos vystymo projekto (vienas projektas, kuri sudaro apie 20 VE (galima vienos VE galia siekia nuo 3 iki 6 MW).

1. Tiekėjas patvirtina, kad į paslaugų įkainį yra įskaičiavę visas su Paslaugų teikimu susijusias išlaidas, tame tarpe specialistų komandos, pasitelkiamos Sutarties vykdymui kaštus, ir visus mokesčius, išskyrus tokius, kurie nepriklauso nuo Tiekėjo valios ir yra nustatyti teisės aktais (Techninėje specifikacijoje apibrėžtos pridėtinės išlaidos). [↑](#footnote-ref-2)